Here is a page extracted from Wikipedia that may contain CSS, HTML, and a lot of unformatted text.

Title: Populus tremula
Content: A tremoleta (Populus tremula (Linnaeus, 1753)) ye una especie de planta d'a orden d'os Malpighiales y familia Salicaceae que ye orichinaria d'as rechions templadas fredas d'Europa y Asia, dende Islandia y as Islas Britanicas a lo este dica Kamchatka, d'o norte a l'interior d'o Cerclo Polar Arctico en Escandinavia y lo norte de Rusia, y d'o sud a lo centro d'Espanya, Turquía, Corea d'o Norte y norte de Chapón. Tamién ocurre en un puesto en o nordueste d'Africa en Alcheria. En o sud d'a suya aria de distribución, se troba a gran altaria en as montanyas.

Ye un arbol de fuella caduca que creix dica 40 metros d'alto per 10 m d'amplo, con un tronco que aconsigue mas de 1 metro de diametro. A suya crosta ye de color grisa verdosenca palida y lisa en arbols chovens con lenticelas de color grisa fosca en forma de diamant, tornando-se grisa fosca y escrebazada en arbols mas viellos.

As fuellas adultas, producidas en as ramas d'os arbols maduros, son quasi redondas, liucherament mas amplas que largas, de 2 a 8 cm de diametro, con un marguin dentado gruixudo y un peciolo aplanau lateralment de 4 a 8 cm de luengo. Lo peciolo plano les permite tremolar mesmo con brochinas liucheras.

Referencias

Vinclos externos 

Populus
Árbols presents en Aragón